  Наталья Тетерина Удмуртилэн каръёсаз ужась егит дышетӥсьёс ватсаса коньдон юрттэт басьтыны кутскозы. Со сярысь элькунлэн тӧроез Александр Бречалов «Удмуртия – дышетонлэн азинскон интывылэз» дышетон салонын вераз. Милям Ижкарын 300 вакансиос тырмытымтэ. Та вакытлы со шугъяськон. <…> Егит ӧнерчи черкогуртэ но гуртэ мыло-кыдогес мынэ, опыт но стаж люка, азьланяз со солы ватсанъёс сётэ, малы ке шуоно отын вань одӥг пол сётӥськись тыриськонъёс но мукет юрттэтъёс, со кутскись дышетӥсьлы пичи уждунэзлы улыны луонлык сётэ. Ми коньдон югдурез огкадь каром Александр Бречалов, Удмуртилэн тӧроезДышетӥсьёслэн гудырикошконэ радъяськись сямлы пӧрмем конференцизы туэ выль амалэн ортчиз. Салонлэн ужез ньыль интыын радъяськиз. Одӥгаз соос пӧлысь – «Кванториум» нылпи технопарке – Удмуртилэн тӧроез вуылӥз. Александр Бречалов технопарклэн валтӥсь ӧръёсыныз тодматскиз, ужъюртысь дышетӥсьёсын но дышетскисьёсын вераськиз. Пумиськонын озьы ик кенешизы улосвылысь техника творчествоя ватсаса дышетонэз выльдон сярысь но нылпи ӵектосъёсты азинтон луонлыкъёс сярысь. Элькунлэн тӧроез верамъя, матысь дыре Удмуртиын М.Т. Калашниковлэн кубокез понна робототехникая чемпионат кылдоз. Со сяна, эшшо одӥг нылпи технопарк пуктыны чакламын. Тодэ вайытом, дышетон салонын тодмо луиз, 2019-тӥ арысен йылпумъян кун аттестациез радъясь но ортчытӥсь дышетӥсьёслы но техникая ӧнерчиослы коньдон тыриськоз. Со понна бюджетын 80 миллион манетлэсь трос уксё чакламын.  Тегъёс: Дышетон Ижкар Удмуртия уждун коньдон дышетӥсьёс АлександрБречалов  